laupäev, 1. veebruar 2020
Silmanurgast märkasin Swedpanki reklaami kirjaga:" Viipa ja makstud". Julgustuseks oli veel lisatud, et kiire ja lihtne viis ostude eest tasumiseks. Tundus veenev. Ladusin käru head ja paremat täis ning suundusin kassasse. Viipasin sõbralikult kassapidajale ja lahkusin. ...ja siis nad tulid, turvamehed, sinise vilkuriga.
teisipäev, 3. aprill 2018
Kui aega on vähe ja kõht on tühi ning isutab liiniburksi järele siis valikuid ei ole kuigi palju. Kui appiga mässata ei viitsi ja kohalikku lögaburksi ei taha siis jääbki Mcdonalds. Mõnus innovaatiline keskkond ja burkside maitsete nimel nähakse ka mõneti vaeva. Nii siis seisin mina seal selle suure puutetundliku ekraani ees,tegin omi valikud,sisestasin kaardi ning tasusin oma tellimuse eest. Masin väljastas parasjagu tsekki kui minu juurde astus Mcdonaldsi töötaja ja küsis: Kas Teil on abi vaja? " Vaatasin talle hämmastunult otsa ja ütlesin: "Ma võtsin väikese burksi ning jaksan ise ära süüa küll" ning liikusin tellimuse oote alale. Hiljem lauas istudes märkasin, et see sama töötaja jalutab mööda saali ringi. Alati kui ta mu lauale lähenes tekkis mul ärevus tõmbasin burksi omale lähemal ning püüdsin talle mitte otsa vaadata. Nii moodi hiilides õnnestus mul oma eine ilma abita ära süüa. Ladusin oma topsid ja paberid kadikule ning seadsin end minekule ja volaa. Prügikasti luuk oli avatud ning prügikasti kõrval seisis see sama Mcdonaldsi töötaja ja naeratas.
reede, 17. märts 2017
Käisin eile pangas.Infolaua kõrval oli aparaat mis väljastas järjekorra numbreid. Aparaadil oli kolm valikut: sularahatatehingud eraklientidele, sularahatatehingud äriklientidele ja sularahaga tehingud. Vajutasin nuppu sularahatatehingud eraklientidele ja masin trükkis mulle surinal järjekorranumbri. Igaks juhuks küsisin infoletist: kas pangarööv on sularahaga tehing? Tütarlaps naeratas mulle ja vastas jaatavalt. Sain aru,et pean pangast jälle tühjade kätega lahkuma.
kolmapäev, 15. märts 2017
teisipäev, 14. märts 2017
Võiks arvata, et sõna kooserdama on eestikeelde tulnud vene tüvest козырь, mis eesti keeles tähendab trumpi. Järelikult kooserdama tähendab sama, mis trumpama. Sõna trumpama omakorda saaks kasutada ka juhul, kui tahaks öelda, et tegi järgi ühe suurriigi, selle esimese, praegust presidenti, ehk siis, et tegi Trumpi, ehk Kooserdas. Näide kohalikust elust: Toompeal, kooserdab ringi valitsus.
pühapäev, 19. veebruar 2017
Nagu ajale kohane, on meil telesaadete vahel kaubanduslikud teadaanded. Just praegu sain ma teada, et Durex naudingugeeliga muudad iga sündmuse eriliseks. ma saan aru ,et sihtotstarbeliselt ent kas ikka" iga sündmuse" puhul? Näiteks lasteaia lõpetamine, presidendi vastuvõtt, pimesoole operatsioon, ristimine, matused, jne,jne...No ma ei tea ehk ongi nad Durexiga erilisemad...